CELEX: 32014R1036
Language: lt
Date: 2014-09-25 00:00:00
Title: 2014 m. rugsėjo 25 d. Komisijos įgyvendinimo reglamentas (ES) Nr. 1036/2014 dėl tam tikrų prekių klasifikavimo Kombinuotojoje nomenklatūroje

1.10.2014   
            
            
               LT
            
            
               Europos Sąjungos oficialusis leidinys
            
            
               L 287/6
            
         KOMISIJOS ĮGYVENDINIMO REGLAMENTAS (ES) Nr. 1036/2014
   2014 m. rugsėjo 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 25 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinio direktorato generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Spausdintinių grandinių mazgas, pateikiamas įmontuoti į televizinio signalo priėmimo aparatus su skystųjų kristalų (LCD) ekranu ir vaizdo atkūrimo aparatus.
                  Mazgą sudaro šios jungimo su išoriniais aparatais sąsajos:
                  
                              —
                           
                           
                              VGA įvesties,
                           
                        
                              —
                           
                           
                              HDMI įvesties (palaikoma HDCP),
                           
                        
                              —
                           
                           
                              RGB vaizdo įvesties (SCART jungtys),
                           
                        
                              —
                           
                           
                              komponentinė vaizdo įvesties,
                           
                        
                              —
                           
                           
                              CVBS vaizdo įvesties ir išvesties,
                           
                        
                              —
                           
                           
                              garso įvesties ir išvesties,
                           
                        
                              —
                           
                           
                              garsiakalbių išvesties,
                           
                        
                              —
                           
                           
                              USB lizdas.
                           
                        Mazgą sudaro ir kelios vidinės sąsajos, pavyzdžiui, žemosios įtampos skirtuminių signalų (angl. santrumpa LVDS) sąsaja LCD ekranui prijungti ir sąsaja su vidiniu maitinimo šaltiniu.
                  Skaitmeninės televizijos signalams priimti skirto derintuvo (vadinamojo tiunerio), kurį sudaro radijo dažnių grandinės (RD blokas), tarpinio dažnio grandinės (TD blokas) ir demoduliavimo grandinės (DEM blokas), mazge nėra.
                  Gaminys pateikiamas be LCD ekrano.
                  Mazgas atlieka keletą funkcijų, pavyzdžiui, analoginio/skaitmeninio keitimo, vaizdo dekodavimo (pvz., MPEG4), mastelio keitimo, garso dekodavimo, garso stiprinimo, HDMI imtuvo ir LVDS išvesties į LCD ekraną siųstuvo.
                  Be standartinių vaizdo ar televizijos signalų, mastelio keitiklis į savąją LCD ekrano skyrą gali perskaičiuoti gaunamus kelių skyrų (iki 1 920 × 1 080 pikselių) automatinio duomenų apdorojimo (ADA) mašinos tipo signalus.
                  Mazgas gali atkurti vaizdus ir garsą iš USB atmintuko.
               
               
                  8529 90 65
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8529, 8529 90 ir 8529 90 65 atitinkančiais prekių aprašymais.
                  Mazgas sudarytas ne tik iš elektroninių sudedamųjų dalių vaizdo atkūrimo funkcijai atlikti, bet ir dalių papildomoms funkcijoms, kaip antai LVDS išvesties siųstuvo į LCD ekraną ir mastelio keitiklio, kuris, atsižvelgiant į jo gebėjimą apdoroti kelias automatinio duomenų apdorojimo tipo skyras, yra specialiai skirtas televizinio signalo priėmimo aparatams su LCD ekranu, atlikti. Mazgas nepriskirtinas 8521 pozicijai kaip vaizdo atkūrimo aparatas, nes jame yra daugiau sudedamųjų dalių (jis atlieka daugiau funkcijų), nei apima ši pozicija.
                  Jis nepriskirtinas 8528 72 40 subpozicijai kaip televizinio signalo priėmimo aparatas su ekranu, nes jame nėra LCD ekrano.
                  Todėl mazgas klasifikuotinas kaip elektroninis mazgas, tinkamas naudoti su 8528 pozicijai priskiriamais aparatais, priskiriant KN kodą 8529 90 65.